
ΑΠΟΦΑΣΕΙ Σ 

Αριθ. 2122/30/2003 (1) 

Έγκριση του Γενικού Κανονισμού Λιμένα με αριθμό 34 
«Προϋποθέσεις και μέτρα ασφάλειας για την παραλα¬ 
βή πετρελαιοειδών καταλοίπων από πλοία». 

Ο ΥΠΟΥΡΓΟΣ 
ΕΜΠΟΡΙΚΗΣ ΝΑΥΤΙΛΙΑΣ 

Σύμφωνα με: 

1. Το άρθρο 156 του Ν.Δ. 187/1973 (ΦΕΚ Α 261) «περί 
Κώδικος Δημοσίου Ναυτικού Δικαίου», όπως αυτό αντικα- 
ταστάθηκε με το άρθρο 10 του Ν. 1940/1991 (ΦΕΚ Α 40) 
«Μονάδα Ειδικών Αποστολών Λιμενικού Σώματος 
(ΜΕΑ/ΛΣ) και άλλες διατάξεις περί αυτού». 

2. Το άρθρο 29 Ατού Ν. 1558/1985 (ΦΕΚ Α 137), όπως 
προστέθηκε με το άρθρο 27του Ν. 2081/1992 (ΦΕΚΑ154) 
και το άρθρο 1 του Ν. 2469/97 (ΦΕΚΑ 38). 

3. Το Γενικό Κανονισμό Λιμένα με αριθμό 34 που εκδό- 
θηκε από τον Αρχηγό Λιμενικού Σώματος με τις διατάξεις 
του οποίου ρυθμίζονται θέματα που αφορούν την εύρυθ¬ 
μη λειτουργία των λιμένων της χώρας. 


4. Το γεγονός ότι από τις διατάξεις της παρούσης από¬ 
φασης δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Άρθρο μόνο 

α) Εγκρίνουμε τον παρακάτω Γ ενικό Κανονισμό Λιμένα 
με αριθμό 34 

ΓΕΝΙΚΟΣ ΚΑΝΟΝΙΣΜΟΣ ΛΙΜΕΝΑ με αριθμό 34 

«Προϋποθέσεις και μέτρα ασφάλειας για την παραλαβή 
πετρελαιοειδών καταλοίπων από πλοία» 

Ο ΑΡΧΗΓΟΣ ΛΙΜΕΝΙΚΟΥ ΣΩΜΑΤΟΣ 
Έχοντας υπόψη: 

α. Τις διατάξεις του διά του από 9/22 Ιουνίου 1948 Β.Δ. 
Κωδικοποιηθέντος Νόμου 499/1947 (ΦΕΚ Α 162) «Περί 
πειθαρχικής εξουσίας των Προϊσταμένων Λιμενικών Αρ¬ 
χών», συνδυαζόμενες με τα άρθρα 141 - 157 του Ν.Δ. 
187/1973 (ΦΕΚ Α 261) με το οποίο κυρώθηκε ο Κώδικας 
Δημοσίου Ναυτικού Δικαίου. 

β. Τις διατάξεις του Ν.Δ. 444/1970 (ΦΕΚΑ 39) «Περί αρ¬ 
μοδιοτήτων Λιμενικού Σώματος και σχέσεων προς τας αρ¬ 
μοδιότητας των Σωμάτων Ασφαλείας». 

γ. Το άρθρο 156 του Ν.Δ. 187/1973 (ΦΕΚ Α 261), όπως 
αντικαταστάθηκε με το άρθρο 10 του Ν. 1940/1991 (ΦΕΚ 
Α 40) «Μονάδα Ειδικών Αποστολών Λιμενικού Σώματος 
(ΜΕΑ/ΛΣ) και άλλες διατάξεις περί αυτού». 

δ. Το άρθρο 29 Α του Ν. 1558/1985 (ΦΕΚ Α 137), όπως 
προστέθηκε με το άρθρο 27του Ν. 2081/1992 (ΦΕΚΑ 154) 
και το άρθρο 1 του Ν. 2469/97 (ΦΕΚ Α38). 

ε. Το γεγονός ότι από τις διατάξεις του παρόντος Κανο¬ 
νισμού δεν προκαλείται δαπάνη σε βάρος του κρατικού 
προϋπολογισμού, εκδίδουμε τον ακόλουθο Κανονισμό: 

Άρθρο 1 
Όρια ισχύος 

Ο Γ ενικός αυτός Κανονισμός ισχύει στη χερσαία και θα¬ 
λάσσια ζώνη των λιμένων, στους όρμους καθώς και στα 
χωρικά ύδατα της περιοχής δικαιοδοσίας κάθε Λιμενικής 
Αρχής της χώρας. 

Άρθρο 2 
Εφαρμογή 

1. Οι διατάξεις του Κανονισμού αυτού εφαρμόζονται 

στα πλοία με ελληνική ή ξένη σημαία, που παραδίδουν τα 
πετρελαιοειδή τους κατάλοιπα σε πλοία ή πλωτά ναυπη¬ 
γήματα (δεξαμενόπλοια) ή σε βυτιοφόρα οχήματα καθώς 
και στα δεξαμενόπλοια και τα βυτιοφόρα οχήματα που 
παραλαμβάνουν πετρελαιοειδή κατάλοιπα. 

2. Αρμόδιες για τον έλεγχο τήρησης του Κανονισμού 
αυτού είναι οι Λιμενικές Αρχές, οι οποίες καθορίζουν το 
χώρο, το χρόνο και τις τυχόν πρόσθετες λεπτομέρειες 
που συνδέονται με τη διενέργεια παραλαβής καταλοίπων 
από πλοία, λαμβάνοντας υπόψη τις τοπικές συνθήκες. 

Άρθρο 3 

Όροι και ορισμοί 

Για την εφαρμογή των διατάξεων του Κανονισμού αυ¬ 
τού, οι όροι που χρησιμοποιούνται έχουν την έναντι αυ¬ 
τών προσδιοριζόμενη έννοια: 

1. «πετρελαιοειδή κατάλοιπα πλοίου»: 

α. Τα πετρελαιοειδή κατάλοιπα και μίγματα με οποιαδή¬ 
ποτε περιεκτικότητα σε πετρέλαιο που παράγονται κατά 
τη λειτουργία του και εμπίπτουν στο πεδίο εφαρμογής 
του Παραρτήματος I της Δ.Σ. ΜΑΠΡΟί 73/78. 

β. Τα πετρελαιοειδή υπολείμματα φορτίου πετρελαίου 
που παραμένουν επί του πλοίου μετά την περάτωση των 
διαδικασιών εκφόρτωσης και των εργασιών καθαρισμού, 
συμπεριλαμβανομένων των υπερχειλίσεων και των διαρ¬ 
ροών κατά την εκφόρτωση. 

2. «ευκολία υποδοχής»: κάθε σταθερή, πλωτή ή κινητή 
λιμενική εγκατάσταση παραλαβής πετρελαιοειδών κατα¬ 
λοίπων, όπως ορίζεται στην αριθ. 3418/07/2002 (ΦΕΚ Β 
712) Κ.Υ.Α. 

3. «υπεύθυνος παραλαβής»: ο κυβερνήτης του δεξαμε¬ 
νοπλοίου ή εφόσον ρυμουλκείται ο υπεύθυνος λειτουρ- 
γίαςτου δεξαμενοπλοίου ή ο κυβερνήτηςτου πλωτού δια- 
χωριστήρα ή ο οδηγός του βυτιοφόρου οχήματος ή ο 
υπεύθυνος της σταθερής λιμενικής εγκατάστασης παρα¬ 
λαβής, ανάλογα με την περίπτωση, που παραλαμβάνουν 
πετρελαιοειδή κατάλοιπα. 

4. «υπεύθυνος παράδοσης»: ο πλοίαρχος ή ο Α' Μηχανι¬ 
κός του παραδίδοντος πετρελαιοειδή κατάλοιπα πλοίου. 

5. «παραδίδον πλοίο»: το πόσης φύσεως πλοίο που πα- 
ραδίδει πετρελαιοειδή κατάλοιπα. 

6. «παραλαμβάνον πλοίο»: το αυτοκινούμενο ή μη δεξα¬ 
μενόπλοιο που παραλαμβάνει πετρελαιοειδή κατάλοιπα 
καθώς και οι πλωτοί διαχωριστήρες κατά τις μεταφορτώ¬ 
σεις πετρελαιοειδών καταλοίπων. 

Άρθρο 4 

Παραλαβή πετρελαιοειδών καταλοίπων από 
δεξαμενόπλοια 

1. Η παραλαβή των πετρελαιοειδών καταλοίπων των κά¬ 
θε τύπου πλοίων από δεξαμενόπλοια επιτρέπεται, κατό¬ 
πιν άδειας της Λιμενικής Αρχής, η οποία εκδίδεται εφό¬ 
σον: 

α.1. Διαθέτουν σε ισχύ Πιστοποιητικό Γενικής Επιθεώ¬ 
ρησης ή Πιστοποιητικό Ασφαλείας, ανάλογα με την κατη¬ 
γορία του, στο οποίο αναγράφεται ειδική εντολή/οδηγία 
για το είδος των πετρελαιοειδών καταλοίπων που επιτρέ¬ 
πεται να παραλαμβάνουν (καταλοίπων φορτίου ή λει¬ 
τουργικών καταλοίπων). 

α.2. Είναι εφοδιασμένα με τα απαιτούμενα για το είδος 
και την κατηγορία τους πιστοποιητικά που βρίσκονται σε 
ισχύ. 


α.3. Είναι επανδρωμένα με την προβλεπόμενη από τις 
ισχύουσες διατάξεις, κατ'αριθμό και προσόντα, σύνθεση 
πληρώματος. 

α.4. Φέρουν τον προβλεπόμενο στον Κανονισμό αυτό 
εξοπλισμό προστασίας του θαλάσσιου περιβάλλοντος 
και αντιμετώπισης περιστατικών ρύπανσης της θάλασ¬ 
σας με πετρέλαιο, που καθορίζεται με απόφαση της Λιμε¬ 
νικής Αρχής, σύμφωνα με τις διατάξεις του άρθρου 6 του 
Ν. 743/77, όπως κωδικοποιήθηκε με το Π.Δ. 55/98 (ΦΕΚ Α 
58). 

β. Έχει τηρηθεί η τελωνειακή νομοθεσία. 

γ. Υπάρχει σε ισχύ έγγραφη σύμβαση ή συμφωνία με¬ 
ταξύ του πλοιοκτήτη ή εφοπλιστή του δεξαμενοπλοίου 
και χερσαίας ευκολίας υποδοχής ή πλωτού διαχωριστή- 
ρα, για την εν συνεχεία παράδοση των πετρελαιοειδών 
καταλοίπων στις ευκολίες αυτές. Στη σύμβαση ή συμφω¬ 
νία αυτή διευκρινίζεται ότι η ευ κολία υποδοχής που θα πα¬ 
ραδοθούν τελικά τα κατάλοιπα, είναι εφοδιασμένη με νό¬ 
μιμη άδεια και έχει την τεχνική δυνατότητα για την επε¬ 
ξεργασία του συγκεκριμένου είδους πετρελαιοειδών 
καταλοίπων ή την προώθησή τους σε άλλο κατάλληλο 
αποδέκτη. Οι όροι και οι προϋποθέσεις χορήγησης άδει¬ 
ας σε πλοία ή πλωτά ναυπηγήματα που χρησιμοποιούνται 
ως πλωτές ευκολίες υποδοχής πετρελαιοειδών καταλοί¬ 
πων , προβλέπονται στην αριθ. 3231.8.1/89 (ΦΕΚ 573 Β) 
Υπουργική Απόφαση. 

2. Η άδεια της προηγούμενης παραγράφου ισχύει για 
την περιοχή δικαιοδοσίας της Λιμενικής Αρχής που την 
εξέδωσε και για τη χορήγησή της καταβάλλεται ποσό πε- 
ντακοσίων Ευρώ υπέρ του Ειδικού Λογαριασμού Κεφα¬ 
λαίου Λιμενικής Αστυνομίας της Λιμενικής Αρχής. Ανανε¬ 
ώνεται ανά διετία με την καταβολή του ιδίου ως άνω πο¬ 
σού και υπέρτου ιδίου Λογαριασμού. Η άδεια ανακαλείται 
σε κάθε περίπτωση που διαπιστωθεί ότι δεν πληρούνται οι 
όροι και οι προϋποθέσεις για την έκδοσή της. 

3. Μετά το πέρας των εργασιών ο κυβερνήτης του δε¬ 
ξαμενοπλοίου που παρέλαβε τα πετρελαιοειδή κατάλοι¬ 
πα εφοδιάζει το πλοίο που τα παρέδωσε με νομότυπη 
απόδειξη παραλαβής, στην οποία αναγράφονται τα στοι¬ 
χεία του παραδόσαντος και του παραλαβόντος δεξαμε- 
νοσλεπίου, η ποσότητα και το είδος των καταλοίπων, η 
ημερομηνία παραλαβής, ο αριθμός της τελωνειακής 
άδειας και ο αριθμός λειτουργίας της χερσαίας ευκολίας 
υποδοχής ή του πλωτού διαχωριστήρα που θα καταλή¬ 
ξουν τα κατάλοιπα. 

4. Τα δεξαμενόπλοια που ασχολούνται με την παραλα¬ 
βή πετρελαιοειδών καταλοίπων δεν εκτελούν εργασίες 
πετρέλευσης. Οι εργασίες αυτές δύνανται να διενεργη- 
θούν από τα εν λόγω δεξαμενόπλοια, εφόσον καθαρι¬ 
στούν οι δεξαμενές τους και παραδοθούν όλα τα πετρε¬ 
λαιοειδή κατάλοιπα και εκπλύματα σε ευκολίες υποδο¬ 
χής. Κατά τα λοιπά ισχύουν οι προϋποθέσεις που 
προβλέπουν οι σχετικές διατάξεις για τη χορήγηση άδει¬ 
ας πετρέλευσης. 

Άρθρο 5 

Παραλαβή πετρελαιοειδών καταλοίπων από 
βυτιοφόρα οχήματα 

1. Η παραλαβή των πετρελαιοειδών καταλοίπωντων κά¬ 
θε τύπου πλοίων από βυτιοφόρα οχήματα, επιτρέπεται, 
κατόπιν άδειας της Λιμενικής Αρχής, η οποία εκδίδεται 
εφόσον: 

α. 1. Έχουν άδεια κυκλοφορίας σε ισχύ. Στην άδεια ανα¬ 
γράφεται, αν και όπως προβλέπεται από τις ισχύουσες 
διατάξεις, η δυνατότητα μεταφοράς πετρελαιοειδών κα¬ 
ταλοίπων. 

α.2. Έχουν σε ισχύ Δελτίο Τεχνικού Ελέγχου του βυτιο¬ 
φόρου οχήματος και πιστοποιητικό ελέγχου καταλληλό¬ 
τητας του βυτίου (ΑϋΒ), σύμφωνα με τις ισχύουσες δια¬ 
τάξεις. 

α.3. Οι σωλήνες παραλαβής πετρελαιοειδών καταλοί¬ 
πων: 

(1) Είναι κατάλληλοι για τα συγκεκριμένα κατάλοιπα και 
σύμφωνοι με τα διεθνή πρότυπα. Η καταλληλότητα απο- 
δεικνύεται με πιστοποιητικό σύμφωνα με την ισχύουσα 
νομοθεσία. 

(2) Δεν παρουσιάζουν διαρροή. 

(3) Ελέγχονται ετησίως με υδραυλική δοκιμή. Η πίεση 
δοκιμής είναι μιάμιση φορά της πίεσης λειτουργίας τους. 

α.4. Φέρουν τον καθορισθέντα με απόφαση του Προϊ¬ 
σταμένου της Λιμενικής Αρχής στην περιοχή της οποίας 
διενεργείται η εργασία παραλαβής, εξοπλισμό προστα¬ 
σίας θαλασσίου περιβάλλοντος, σύμφωνα με τις διατά¬ 
ξεις του άρθρου 6 του Ν. 743/77, όπως κωδικοποιήθηκε 
με το Π.Δ. 55/98 (ΦΕΚΑ58). 

β. Έχει τηρηθεί η τελωνειακή νομοθεσία. 

γ. Υπάρχει σε ισχύ έγγραφη σύμβαση ή συμφωνία με¬ 
ταξύ των υπευθύνων παραλαβής και χερσαίας ευκολίας 
υποδοχής ή πλωτού διαχωριστήρα, για την εν συνεχεία 
παράδοση των πετρελαιοειδών καταλοίπων στις ευκολίες 
αυτές. 

2. Η ως άνω άδεια ισχύει για την περιοχή δικαιοδοσίας 
της Λιμενικής Αρχής που την εξέδωσε και για τη χορήγη¬ 
σή της καταβάλλεται ποσό διακοσίων πενήντα Ευρώ υπέρ 
του Ειδικού Λογαριασμού Κεφαλαίου Λιμενικής Αστυνο¬ 
μίας της Λιμενικής Αρχής. Ανανεώνεται ανά διετία με την 
καταβολή του ιδίου ως άνω ποσού και υπέρ του ιδίου Λο¬ 
γαριασμού. Η άδεια ανακαλείται σε κάθε περίπτωση που 
διαπιστωθεί ότι δεν πληρούνται οι όροι και οι προϋποθέ¬ 
σεις για την έκδοσή της. 

Άρθρο 6 

Παροχή παραλαβής 

1. Η παροχή παραλαβής των πετρελαιοειδών καταλοί¬ 
πων, από τα πλοία που τα παραδίδουν στα δεξαμενόπλοια 
που τα παραλαμβάνουν, συμφωνείται μεταξύ των υπευ¬ 
θύνων των δύο πλοίων, πριν από την έναρξη των εργα¬ 
σιών. Η παροχή αυτή δεν υπερβαίνει σε καμία περίπτωση 
τη μέγιστη επιτρεπόμενη, που καθορίζεται με βάση τη 
διατομή των σωληνώσεων του δεξαμενοπλοίου παραλα¬ 
βής και την πτώση πίεσης μέχρι το ανώτερο σημείο του 
εξαεριστικού κάθε δεξαμενής. Η πτώση πίεσης θα υπο¬ 
λογίζεται για μίγμα αέρα 50 % και 50% ατμών πετρελαιο¬ 
ειδών. 

2. Η μέγιστη επιτρεπόμενη παροχή αναγράφεται στο 
εγκεκριμένο από τον Κλάδο Ελέγχου Εμπορικών Πλοίων 
(Κ.Ε.Ε.Π.) «Εγχειρίδιο οδηγιών λειτουργίας του δεξαμε¬ 
νοπλοίου παραλαβής πετρελαιοειδών καταλοίπων» στο 
οποίο υπάρχει και διάγραμμα παροχής φορτώσεως συ¬ 
ναρτήσει της πτώσης πίεσης. 

3. Τα δεξαμενόπλοια και τα βυτιοφόρα παραλαβής πε¬ 
τρελαιοειδών καταλοίπων πρέπει να έχουν δυνατότητα 
ωριαίας παραλαβής ποσότητας ανάλογης με τις δυνατό¬ 
τητες και ανάγκες των πλοίων που εξυπηρετούν καθώς 


και ικανοποιητικής παραλαβής με τα ίδια μέσα απάντλη- 
σης των πετρελαιοειδών από τα πλοία ώστε να μην προ- 
καλείται αδικαιολόγητη καθυστέρηση και οικονομική επι¬ 
βάρυνση σε αυτά. 

Άρθρο 7 

Μέτρα ασφάλειας 

Για και κατά τη διεξαγωγή των εργασιών παραλαβής πε¬ 
τρελαιοειδών καταλοίπων από δεξαμενόπλοια και βυτιο¬ 
φόρα οχήματα, με την επιφύλαξη της ισχύος των προϋ¬ 
ποθέσεων που αναφέρονται στις επί μέρους διατάξεις 
του Κανονισμού αυτού, εξασφαλίζονται καιτηρούνται, με 
μέριμνα των υπευθύνων παραλαβής και οι ακόλουθες 
προϋποθέσεις και μέτρα ασφάλειας: 

α) Οι καιρικές συνθήκες στη θέση και κατά το χρονικό 
διάστημα παράδοσης-παραλαβής δεν εγκυμονούν κινδύ¬ 
νους για το παραδίδον ή/και παραλαμβάνον πετρελαιοει¬ 
δή κατάλοιπα πλοίο (ατμοσφαιρικές ηλεκτρικές εκκενώ¬ 
σεις, ισχυρός κυματισμός και άνεμος), 
β) Η ασφαλής αγκυροβολιά ή/και πρόσδεση των πλοίων, 
γ) Η κατάλληλη προετοιμασία του πλοίων και η ενημέ¬ 
ρωση και ετοιμότητα των πληρωμάτων τους, με μέριμνα 
των πλοιάρχων. 

δ) Ο έλεγχος των μέσων που θα χρησιμοποιηθούν, πριν 
από την έναρξη των εργασιών, προκειμένου διαπιστωθεί 
ότι είναι σε καλή κατάσταση. 

ε) Ο τακτικός έλεγχος κατά τη διάρκεια της παράδοσης 
- παραλαβής πετρελαιοειδών καταλοίπων των χώρων 
αντλιοστασίων των πλοίων για διαπίστωση τυχόν διαρ¬ 
ροής ευφλέκτων αερίων ή δημιουργίας επικίνδυνων κα¬ 
ταστάσεων λόγω βλάβης των μηχανημάτων στους χώ¬ 
ρους αυτούς. 

στ) Η λειτουργία και σωστή χρησιμοποίηση του υπάρ- 
χοντος συστήματος εξαερισμού του αντλιοστασίου. 

ζ) Η μη ύπαρξη γυμνών φώτων. Η χρήση φακών και φο¬ 
ρητών συσκευών συνεννόησης επιτρέπεται μόνον εφό¬ 
σον είναι αντιεκρηκτικού τύπου. 

η) Η αποσύνδεση όλων των ηλεκτρικών συσκευών από 
το ηλεκτρικό ρεύμα. Κατ'εξαίρεση επιτρέπεται: 

(1) Η χρήση ηλεκτρικών συσκευών σε χώρο που έχει 
προκαθορισθεί με ευθύνη του πλοιάρχου σαν χώρος κα¬ 
πνίσματος. 

(2) Η χρήση της κουζίνας των πλοίων και των ηλεκτρι¬ 
κών συσκευών, εφόσον κατά την κρίση των πλοιάρχων 
υπάρχουν ασφαλείς προϋποθέσεις καιτηρούνται οι σχε¬ 
τικές απαιτήσεις ασφαλείας. Κατά τη διαμόρφωση της 
κρίσης των πλοιάρχων πρέπει να βαρύνει η ύπαρξη ή όχι 
συνθηκών που ευνοούν τη δημιουργία θυλάκων αερίων 
μέσα και γύρω από τις κατασκευές των πλοίων και το εί¬ 
δος των πετρελαιοειδών καταλοίπων. 

θ) Το κλείσιμο των εισαγωγών του συστήματος αερι¬ 
σμού ή κλιματισμού διαμερισμάτων των πλοίων από όπου 
είναι δυνατόν να εισέλθουν επικίνδυνα αέρια. 

ι) Η λειτουργία, εφόσον υπάρχει, του μηχανισμού αυτό¬ 
ματης κράτησης των αντλιών του παραλαμβάνοντος πε¬ 
τρελαιοειδή κατάλοιπα πλοίου σε περίπτωση υπερτά- 
χυνσηςτωνστροφώνήτου μηχανιισμού παράκαμψης (ΒΥ 
ΡΑ33). 

ια) Ο έλεγχος της ορθής λειτουργίας των δικτύων πυρ¬ 
καγιάς των πλοίων, η ετοιμότητα του πυροσβεστικού δι¬ 
κτύου του λιμένα, εφόσον υπάρχει, και η σύνδεση με τους 
οθόνινους σωλήνες. 

ιβ) Η απαγόρευση, κατά τη διάρκεια παράδοσης - πα¬ 
ραλαβής πετελαιοειδών καταλοίπων, της εκτέλεσης στα 
πλοία εργασιών που επηρεάζουν την ασφάλεια και ετοι- 
μότητά τους. Κοινές εργασίες συντήρησης θεωρούνται 
για την προκειμένη περίπτωση ασφαλείς, όταν δεν εγκυ- 
μονούνται κίνδυνοι πρόκλησης σπινθήρων. 

ιγ) Η ετοιμότητα του παραδίδοντος πετρελαιοειδή κα¬ 
τάλοιπα πλοίου, ώστε σε περίπτωση ανάγκης να μπορεί 
άμεσα και αυτοδύναμα να απομακρυνθεί από τον προ¬ 
βλήτα. 

ιδ) Η τήρηση των προβλεπόμενων μέτρων ασφάλειας 
κατά την παράδοση - παραλαβή πετρελαιοειδών καταλοί¬ 
πων που ευνοούντη συσσώρευση στατικού ηλεκτρισμού. 
Ιδιαίτερα ελέγχεται: 

(1) Η ηλεκτρική συνέχεια των ευκάμπτων ελαστικών 
αγωγώντου παραλαμβάνοντοςπετρελαιοειδή κατάλοιπα 
πλοίου. 

(2) Η ταχύτητα αρχικής παροχής παραλαβής να μην 
υπερβαίνει το ένα (01) μέτρο ανά δευτερόλεπτο. 

(3) Η γείωση των χρησιμοποιούμενων βυτιοφόρων οχη¬ 
μάτων με ηλεκτρική σύνδεση στο σκάφος. 

ιε) Η απαγόρευση στην περιοχή και σε απόσταση που 
μπορεί να επηρεάσουν την ασφάλεια: 

(1) Της εκτέλεσης θερμών εργασιών. 

(2) Του καπνίσματος. 

(3) Της παραμονής ατόμων μη σχετιζομένων με την 
εκτέλεση των εργασιών. 

(4) Της χρήσης φορητών ηλεκτρικών εργαλείων και κοι¬ 
νών φορητών ραδιοτηλεφωνιών συσκευών ή συσκευών 
κινητής τηλεφωνίας. 

ιστ) Της παραμονής ατόμων μη σχετιζομένων με την 
εκτέλεση των εργασιών. 

ιζ) Η τοποθέτηση μεταξύ των πλοίων κατάλληλων πα- 
ραβλημάτων από υλικά που δεν προκαλούν σπινθήρες. 

ιη) Η λήψη των κατάλληλων μέτρων αποφυγής κινδύνων 
από τυχόν υπερχείλιση των βυτιοφόρων οχημάτων. 

ιθ) Η διαμέσου του μονίμου δικτύου των πλοίων εκτέλε¬ 
ση των εργασιών παράδοσης-παραλαβής και η αποφυγή 
της απευθείας απόρριψης των καταλοίπων στις δεξαμε¬ 
νές. 

Άρθρο 8 

Μέτρα προστασίας θαλασσίου περιβάλλοντος 

1. Καθόλη τη διάρκεια παραλαβής πετρελαιοειδών κα¬ 
ταλοίπων εξασφαλίζονται και τηρούνται, με μέριμνα των 
υπευθύνων παραλαβής, όλα τα προβλεπόμενα από τις 
διατάξεις του άρθρου 6 του Ν. 743/77, όπως κωδικοποιή- 
θηκε με το Π.Δ. 55/98 (ΦΕΚ Α 58) μέτρα προστασίας θα¬ 
λασσίου περιβάλλοντος, που καθορίζονται κατά περί¬ 
πτωση, με αποφάσεις της αρμόδιας Λιμενικής Αρχής. Ει¬ 
δικότερα, για την παραλαβή/μετάγγιση πετρελαιοειδών 
καταλοίπων από δεξαμενόπλοιο που χρησιμοποιείται ως 
ευκολία υποδοχής σε δεξαμενόπλοιο που χρησιμοποιεί¬ 
ται για την παραλαβή, μεταφορά και παράδοσή τους σε 
αναγνωρισμένη ευκολία υποδοχής (πλωτή ή χερσαία) και 
την τελική περιβαλλοντικά αποδεκτή διάθεση και επεξερ¬ 
γασία, θα πρέπει να τηρούνται οι παρακάτω όροι και προ¬ 
ϋποθέσεις: 

α. Να υπάρχει σε άμεση ετοιμότητα και στην επιβαλλό¬ 
μενη κατά περίπτωση έκταση πλωτό φράγμα, εγκεκριμέ¬ 
νου τύπου, το οποίο θα αναπτύσσεται άμεσα σε περίπτω¬ 
ση διαρροής πετρελαίου, προκειμένου αυτό να περιορί¬ 


ζεται μέσα στο φράγμα. Συγκεκριμένα δε, να υπάρχουν 
σε άμεση ετοιμότητα δύο τμήματα πλωτού φράγματος 
(πρώρα και πρύμα) τουλάχιστον 25 μέτρων το καθένα, 
ώστε να εξασφαλίζεται η ταχεία πόντισή τους. Αυτά να 
φέρουν τους κατάλληλους μαγνήτες, άγκυρες και σχοι¬ 
νιά για την ασφαλή πρόσδεση και επαφή του φράγματος 
στις πλευρές του πλοίου προκειμένου να αποκλείεται η 
διαφυγή πετρελαίου. 

β. Να υπάρχουν σε άμεση ετοιμότητα για χρησιμοποίη¬ 
ση μέσα αναρρόφησης και γενικά περισυλλογής του πε¬ 
τρελαίου που τυχόν διαρρέει. Η δυναμικότητα και η πο¬ 
σότητα των παραπάνω μέσων θα είναι ανάλογη με την πο¬ 
σότητα και ποιότητα του διακινούμενου πετρελαίου. 
Δύναται εναλλακτικά να υπάρχει σε άμεση ετοιμότητα μία 
από τις αντλίες του δεξαμενοπλοίου, η οποία θα είναι συν- 
δεδεμένη στην απορρόφησή της με τον κατάλληλο σω¬ 
λήνα, που θα φέρει πλωτήρα στο άκρο του, ώστε να εξα¬ 
σφαλίζεται η ευχερής κατεύθυνσή του στην επιφάνεια 
της πετρελαιοκηλίδας. 

γ. Να υπάρχουν σε άμεση ετοιμότητα για χρήση, μετά 
από έγκριση ΥΕΝ/ΔΠΘΠ, οι αναγκαίες κατά περίπτωση 
ποσότητες διασκορπιστικών ουσιών εγκεκριμένου τύπου 
για την αντιμετώπιση διαρροής πετρελαίου. 

δ. Να υπάρχουν σε άμεση ετοιμότητα για χρήση οι ανα¬ 
γκαίες κατά περίπτωση ποσότητες απορροφητικών - προ- 
σκολλητικών υλικών, εγκεκριμένου τύπου. 

Ανάλογες υποχρεώσεις για την αντιμετώπιση περιστα¬ 
τικών ρύπανσης περιορισμένης έκτασης έχουν και τα βυ¬ 
τιοφόρα οχήματα παραλαβής πετρελαιοειδών καταλοί¬ 
πων. 

2. Στις περιπτώσεις παραλαβής πετρελαιοειδών κατα¬ 
λοίπων από δεξαμενόπλοια ο υπεύθυνος παραλαβής πε¬ 
τρελαιοειδών καταλοίπων υποχρεούται πριν την έναρξη 
της διαδικασίας παραλαβής να έχει έτοιμο «σχέδιο φορ- 
τώσεως» των πετρελαιοειδών καταλοίπων το οποίο θα 
αναρτάται σε εμφανή θέση και θα περιλαμβάνει: 

α. Τα στοιχεία, τη θέση και τη χωρητικότητα των δεξα¬ 
μενών παραλαβής και αποθήκευσης των πετρελαιοειδών 
καταλοίπων. 

β. Τη στάθμη του περιεχομένου της δεξαμενής πριν την 
έναρξη παραλαβής. 

γ. Τηντελική μέτρηση στάθμης ή κενών καιτο ποσοστό 
χωρητικότητας που απομένει για πλήρωση κάθε δεξαμε¬ 
νής. 

δ. Τη σειρά φόρτωσης των δεξαμενών. 

ε. Τη διαδικασία που θα ακολουθήσει ο υπεύθυνος πα¬ 
ραλαβής για να παρακολουθήσει τη στάθμη των δεξαμε¬ 
νών και για να ανοίξει ή να κλείσει τα κατάλληλα επιστό¬ 
μια. 

στ. Την παροχή με την οποία θα γίνεται η παραλαβή των 
πετρελαιοειδών καταλοίπων και η οποία σε καμία περί¬ 
πτωση δεν πρέπει να υπερβαίνει τη μέγιστη επιτρεπόμε¬ 
νη κατά τα προβλεπόμενα στο άρθρο 6 του Κανονισμού 
αυτού. 

Άρθρο 9 

Μεταφόρτωση πετρελαιοειδών καταλοίπων 

1. Σε λιμένες που δεν υπάρχουν χερσαίες ευκολίες υπο¬ 
δοχής για την παραλαβή και επεξεργασία των πετρελαιο¬ 
ειδών καταλοίπων ή πλωτοί διαχωριστήρες, επιτρέπεταιη 
προσωρινή αποθήκευση των καταλοίπων που παραλαμ- 
βάνονται με βυτιοφόρα οχήματα σε δεξαμενόπλοια αυτό- 

κινούμενα ή μη. Στις περιπτώσεις των μη αυτοκινούμενων 
δεξαμενοπλοίων, επιτρέπεται η μετάγγιση/μεταφόρτωση 
των αποθηκευμένων καταλοίπων σε αυτοκινούμενα δεξα¬ 
μενόπλοια για να μεταφερθούν σε τελικούς αποδέκτες 
(εγκαταστάσεις επεξεργασίας ή πλωτούς διαχωριστή- 
ρες). Για τη διεξαγωγή των εργασιών παράδοσης των κα¬ 
ταλοίπων από τα βυτιοφόρα οχήματα στα δεξαμενόπλοια 
αποθήκευσης και μετάγγισης/μεταφόρτωσης των απο¬ 
θηκευμένων καταλοίπων σε αυτοκινούμενα δεξαμενό¬ 
πλοια, τηρούνται και εξασφαλίζονται, ανάλογα με την πε¬ 
ρίπτωση, οι προϋποθέσεις και τα μέτρα ασφάλειας που 
καθορίζονται στα άρθρα 4,5 και 7του Κανονισμού αυτού. 

2. Κατά τις μεταγγίσεις των πετρελαιοειδών καταλοί¬ 
πων από τα δεξαμενόπλοια παραλαβής σε πλωτούς δια- 
χωριστήρες τηρούνται αναλογικά και με μέριμνα των κα¬ 
τά περίπτωση υπευθύνων, οι προϋποθέσεις και τα μέτρα 
ασφάλειας που καθορίζονται στα άρθρα 4 και 7 του Κα¬ 
νονισμού αυτού. Στις περιπτώσεις αυτές τα δεξαμενο¬ 
σλέπια θεωρούνται ως παραδίδοντα και οι πλωτοί διαχω- 
ριστήρες ως παραλαμβάνοντα πλοία. 

Ομοίως, εφαρμόζονται οι ίδιες προϋποθέσεις και μέτρα 
ασφάλειας για τη μετάγγιση των διαχωρισμένων από 
τους πλωτούς διαχωριστήρες πετρελαιοειδών καταλοί¬ 
πων σε δεξαμενόπλοια προς μεταφορά τους σε εγκατα¬ 
στάσεις επεξεργασίας. 

Άρθρο 10 

Εύκαμπτοι σωλήνες 

1. Οι εύκαμπτοι σωλήνες που χρησιμοποιούνται για την 
παραλαβή πετρελαιοειδών καταλοίπων, πληρούντις προ¬ 
διαγραφές αναγνωρισμένων διεθνών προτύπων, οι οποί¬ 
ες πιστοποιούνται από βεβαίωση του κατασκευαστή ή αρ¬ 
μόδιας Αρχής της χώρας κατασκευής ή από ανεξίτηλη 
σφραγίδα του κατασκευαστή πάνω στη σωλήνωση. Επι¬ 
πλέον στη βεβαίωση ή στη σφραγίδα αναγράφονται η 
εμπορική ονομασία του κατασκευαστή και η πίεση δοκι¬ 
μής στο εργοστάσιο κατασκευής. 

2. Πριν από τη σύνδεση των ευκάμπτων σωληνώσεων 
και την έναρξη των εργασιών παραλαβής πετρελαιοει¬ 
δών, διενεργείται με μέριμνα των υπευθύνων παράδοσης 
- παραλαβής μακροσκοπικός έλεγχος αυτών για διαπί¬ 
στωση ορατών φθορών ή άλλων ελαττωμάτων. Σε περί¬ 
πτωση που δεν διαπιστωθεί η ικανοποιητική κατάσταση 
των ευκάμπτων σωλήνων, ο υπεύθυνος παραλαβής υπο- 
χρεούται να αρνηθεί τη διενέργεια των συγκεκριμένων 
εργασιών. 

3. Οι εύκαμπτοι σωλήνες υποβάλλονται σε δοκιμές πιέ- 
σεως και ηλεκτρικής συνέχειας (εφόσον οι τελευταίες 
μπορούν να γίνουν) σύμφωνα με τις οδηγίες του κατα- 
σκευστή, σε χρονικά διαστήματα που προβλέπονται σ'αυ- 
τές και δεν υπερβαίνουν το ένα έτος. Οι δοκιμές αυτές 
εκτελούνται από τον Κλάδο Επιθεώρησης Εμπορικών 
Πλοίων ή από αναγνωρισμένο Νηογνώμονα ή από κατάλ¬ 
ληλο εξουσιοδοτημένο συνεργείο κατά την ετήσια θεώ¬ 
ρηση των Πιστοποιητικών Πρόληψης Ρύπανσης της Θά¬ 
λασσας από Πετρέλαιο ή των Διεθνών Πιστοποιητικών 
Πρόληψης Ρύπανσης της Θάλασσας από Πετρέλαιο 
(Ο.Ρ.Ρ.Ο. - Ι.Ο.Ρ.Ρ.Ο.). 

Άρθρο 11 

Ενημέρωση λιμενικής Αρχής 

1. Για την παραλαβή πετρελαιοειδών καταλοίπων πλοί¬ 


ων ενημερώνεται εγγράφως,, με μέριμνα των υπευθύνων 
αυτής, οκτώ (08) τουλάχιστον ώρες πριν την έναρξη των 
εργασιών, η λιμενική Αρχή για το χρόνο, τον τόπο, το εί¬ 
δος και την ποσότητα των υπό παραλαβή πετρελαιοειδών 
καταλοίπων, καθώς και για τα στοιχεία των πλοίων που 
παραδίδουν και παραλαμβάνουν αυτά. 

2. Η ακριβής ώρα έναρξης και λήξης των εργασιών πα¬ 
ράδοσης - παραλαβής γνωστοποιείται με μέριμνα των κα¬ 
τά περίπτωση υπευθύνων στη Λιμενική Αρχή τηλεφωνικά 
ή μέσω νΗΡή με οποιοδήποτε άλλο πρόσφορο τρόπο. 

Άρθρο 12 
Διακοπή εργασιών 

1. Οι εργασίες παράδοσης-παραλαβής των πετρελαιο¬ 
ειδών καταλοίπων διενεργούνται με ευθύνη των ενδιαφε¬ 
ρομένων οι οποίοι για το σκοπό αυτό χρησιμοποιούν την 
επαγγελματική κατάρτιση και εμπειρία που διαθέτουν και 
εφόσον πληρούνται οι προϋποθέσεις του παρόντος Κα¬ 
νονισμού, καθώς και οι ισχύουσες διατάξεις της νομοθε¬ 
σίας για την ασφάλεια και προστασία του θαλάσσιου πε¬ 
ριβάλλοντος. 

2. Η Λιμενική Αρχή απαγορεύει την έναρξη ή τη συνέχι¬ 
ση των εργασιών οποτεδήποτε διαπιστωθεί ότι δεν πλη- 
ρούνται οι παραπάνω προϋποθέσεις, καθώς και όταν οι 
καιρικές συνθήκες και η κατάσταση της θάλασσας καθι¬ 
στούν επικίνδυνη τη διενέργεια ή τη συνέχισή τους. 

Άρθρο 13 

Καταργούμενες διατάξεις 

Από την έναρξη ισχύος του Κανονισμού αυτού καταρ- 
γείται ο υπ'αριθ. 179 Ειδικός Κανονισμός Λιμένα Πειραιά 
(ΦΕΚ Β 44), καθώς και κάθε άλλη διάταξη που έρχεται σε 
αντίθεση με τις διατάξεις του ή που αναφέρεται σε θέμα¬ 
τα που ρυθμίζονται από αυτόν. 

Άρθρο 14 

Κυρώσεις 

Οι παραβάτες του παρόντος Κανονισμού , η εκτέλεση 
του οποίου ανατίθεται στα Λιμενικά Όργανα, ανεξάρτητα 
από τις συντρέχουσες ποινικές ή αστικές ευθύνες κατά 
την ισχύουσα νομοθεσία, υπόκεινται και στις κυρώσεις 
του άρθρου 157 του Ν.Δ. 187/73 (ΦΕΚ Α 261) «περί 
Κ.Δ.Ν.Δ.», το πρώτο εδάφιο της παραγράφου 1 του οποί¬ 
ου τροποποιήθηκε σύμφωνα με το άρθρο 2 του Π.Δ. 
381 /95 (ΦΕΚ Α 214), όπως τροποποιήθηκε και ισχύει με το 
άρθρο μόνο του Π.Δ. 193/2001 (ΦΕΚ Α 156). 

Πειραιάς, 12 Μάίου 2003 
Ο ΑΡΧΗΓΟΣ Λ.Σ. 

Αντιναύαρχος Λ.Σ. ΔΕΛΗΜΙΧΑΛΗΣ X. 

β) Η εφαρμογή του Κανονισμού αυτού αρχίζει ένα μήνα 
από τη δημοσίευσή του στην Εφημερίδα της Κυβερνήσε- 
ως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 12 Μάίου 2003 

Ο ΥΠΟΥΡΓΟΣ 

ΓΙΩΡΓΟΣ ΑΝΩΜΕΡΙΤΗΣ 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 3953 (2) 

Αντικατάσταση του άρθρου 16 παρ. 2 του ισχύοντος Κα¬ 
νονισμού Λειτουργίας Διοικήσεως και Παροχών του 
Κ.Α.Φ. Λιμένα Μυτιλήνης. 

Η ΓΕΝΙΚΗ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΒΟΡΕΙΟΥ ΑΙΓΑΙΟΥ 

Έχοντας υπόψη: 

1. Τις διατάξεις του άρθρου 6. παρ. 10 του Νόμου 
2503/1997 «Διοίκηση, Οργάνωση, Στελέχωση της Περι¬ 
φέρειας κλπ.». 

2. Τις διατάξειςτου άρθρου 11 του Κωδ. Νόμου 5167/32 
«Περί ρυθμίσεως των εις τους Λιμένας Φορτ/τών Εργα- 
σιών»όπως τροποποιήθηκε με το άρθρο 6 του Ν.Δ. 
1254/49 «περί τροποποιήσεως και συμπληρώσεως ενιαί¬ 
ων διατάξεων των περί Φορτ/σεων νόμων». 

3. Το 49/14-2-2003 έγγραφο του Κ.Α.Φ. Λιμένα Μυτιλή¬ 
νης με το οποίο υποβλήθηκε το απόσπασμα πρακτικού 
της αριθμ. 3/27.1.2003 συνεδριάσεως της Δ.Ε. του ΚΑΦ 
Λιμένα Μυτιλήνης και με το οποίο προτείνεται η αναπρο¬ 
σαρμογή της εφάπαξ αποζημίωσης των εξερχομένωντης 
υπηρεσίας Φορτοεκφορτωτών του Κ.Α.Φ. Λιμένα Μυτι¬ 
λήνης. 

4. Το οικ. Φ3α. 13906/1.4.2003 έγγραφο του Υπουργείου 
Εργασίας και Κοινωνικών Ασφαλίσεων με το οποίο ο ανω¬ 
τέρω φορέας συμφωνεί με την προτεινόμενη αναπρο¬ 
σαρμογή. 

5. Την 5319/13.5.2002 απόφασή μας σχετικά με το ίδιο 
θέμα, αποφασίζουμε: 

Την αντικατάσταση του άρθρου 16 παρ. 2 του ισχύο- 
ντος Κανονισμού Λειτουργίας Διοικήσεως και Παροχών 
του Κ.ΑΦ. Λιμένα Μυτιλήνης, ως εξής: 

Άρθρο 16 παράγραφος 2 


«Κατά τα ανωτέρω στους δικαιούχους φορτ/τες που 
υπάγονται στην ασφάλιση του Κ.Α.Φ Λιμένα Μυτιλήνης, 
το ποσό εφάπαξ αποζημίωσης κάτω από ομαλές οικονο¬ 
μικές συνθήκες ανάλογα με τα έτη συμμετοχής κάθε 
φορτ/τη στο ΚΑΦ ορίζεται ως εξής: 

Για τα δέκα (10) πρώτα έτη συμμετοχής στο Κ.Α.Φ. 
13.493,57 Ευρώ. 

Για κάθε έτος συμμετοχής από το ενδέκατο (11ο) μέχρι 
και το εικοστό (20ο) 1.706,04 Ευρώ και για κάθε έτος πέ¬ 
ραν του εικοστού (20ου) μέχρι και του τριακοστού πέ¬ 
μπτου (35ου) 1.930,86 Ευρώ. 

Το ανώτερο όριο της εφάπαξ αποζημίωσης δεν μπορεί 
να υπερβαίνει το ποσό των 59.516,92 Ευρώ. 

Κλάσμα έτους μεγαλύτερο των έξι (6) μηνών θεωρείται 
ως έτος για τον υπολογισμό της εφάπαξ αποζημίωσης, 
όχι όμως και για τη θεμελίωση δικαιώματος παροχής.» 

Από τις διατάξεις της απόφασης προκαλείται δαπάνη 
σε βάρος του προϋπολογισμού του Ν.Π. Κ.Α.Φ. Λιμένα 
Μυτιλήνης το ύψος της οποίας δεν μπορεί να προσδιορι¬ 
στεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μυτιλήνη, 9 Μάίου 2003 

Η Γ ενική Γ ραμματέας Περιφέρειας 
ΜΑΡΙΑ ΣΚΕΜΠΕΡΗ 


Αριθ. 486 (3) 

Τροποποίηση του Οργανισμού Εσωτερικής Υπηρεσίας 
Δήμου Αρτεμισιών, Ν. Ζακύνθου. 

Η ΓΕΝΙΚΗ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΒΟΡΕΙΟΥ ΑΙΓΑΙΟΥ 

Έχοντας υπόψη: 

1) Τις διατάξεις α) του άρθρου 12τουΝ. 1188/81, όπως 
αντικαταστάθηκαν και τροποποιήθηκαν με αυτές των άρ¬ 
θρων 26 του Ν. 1832/89, 8 παρ. 5 του Ν. 2307/95 και 36 
παρ. 15 του Ν. 2190/94, β) του άρθρου 18 παρ.2 του 
Ν.2539/97 όπως αντικαταστάθηκε με το άρθρο 13 παρ. 1 
του Ν.2672/98 (Φ.Ε.Κ 290/τευχ. Α’). 

2) Την 1406/10.5.1999 απόφασή μας, σχετικά με την 
έγκριση της 56/26.4.1999 απόφασης του Δημοτικού Συμ¬ 
βουλίου Αρτεμισιών, περί ψηφίσεως του Οργανισμού 
Εσωτερικής Υπηρεσίας του Δήμου Αρτεμισιών, που δη- 
μοσιεύθηκε στην Εφημερίδα της Κυβερνήσεως (ΦΕΚ 
1100/9.6.1999). 

3) Την 94/8.12.2001 απόφαση του Δημοτικού Συμβουλί¬ 
ου Αρτεμισιών σχετικά με την Τροποποίηση του Οργανι¬ 
σμού Εσωτερικής Υπηρεσίας Δήμου Αρτεμισιών. 

4) Την σύμφωνη γνώμη του Υπηρεσιακού Συμβουλίου 
Υπαλλήλων ΟΤΑ Νομού Ζακύνθου για το ίδιο θέμα, όπως 
αυτή διατυπώνεται στην 27/18.12.2001 απόφασή του. 

5) Την 12321/13.7.2000 (ΦΕΚ 883/18.7.2000/τ.Β') από¬ 
φαση της Γ ενικής Γ ραμματέως της Περιφέρειας Ιόνιων 
Νησιών σχετικά με τη μεταβίβαση αρμοδιοτήτων και πα¬ 
ροχής εξουσιοδότησης υπογραφής. 

6) Το 439/10.2.03 έγγραφο του Δήμου Αρτεμισιών, απο¬ 
φασίζουμε: 

Εγκρίνουμε την 94/8.12.2001 απόφαση του Δημοτικού 
Συμβουλίου Αρτεμισιών του Νομού Ζακύνθου, περίτρο- 
ποποιήσεωςτου Οργανισμού ΕσωτερικήςΥπηρεσίαςτου 
Δήμου Αρτεμισιών ως εξής: 

Άρθρο 1 

Παράγραφος 3: Τμήμα Οικονομικών Υπηρεσιών 

Άρθρο 4 

Τίτλος : Αρμοδιότητες Τμήματος Οικονομικών Υπηρε¬ 
σιών 

Άρθρο 10 

Προσαρμόζονται οι θέσεις ανά Κατηγορία και Κλάδο 
σύμφωνα με τις διατάξειςτου Π.Δ 50/5.3.2001 ως εξής: 

ΚΑΤΗΓΟΡΙΑ ΠΑΝΕΠΙΣΤΗΜΙΑΚΗΣ ΕΚΠΑΙΔΕΥΣΗΣ 


Κλάδος 


Θέσεις 

ΠΕ 

Διοικητικός - Οικονομικός 

4 (τέσσερις) 

ΠΕ 

Μηχανικός 1 (μία) 


ΠΕ 

Γ εωτεχνικός 1 (μία) 



Σύνολο 

6 (έξι) 

ΚΑΤΗΓΟΡΙΑ ΤΕΧΝΟΛΟΓΙΚΗΣ ΕΚΠΑΙΔΕΥΣΗΣ 

Κλάδος 


Θέσεις 

ΤΕ 

Τεχνολογικών εφαρμογών 

1 (μία) 

ΤΕ22 

Διοίκησης μονάδων Τοπικής Αυτ/σης 

1 (μία) 

ΤΕ2 

ή Κοινωνικών Λειτουργών 



Σύνολο 

2(δύο) 

ΚΑΤΗΓΟΡΙΑ ΔΕΥΤΕΡΟΒΑΘΜΙΑΣ ΕΚΠΑΙΔΕΥΣΗΣ 


Κλάδος 


Θέσεις 

ΔΕ 

Διοικητικών Γ ραμματέων 

9 (εννέα) 

ΔΕ 

Τεχνικός (Ηλεκτρολόγων) 

1 (μία) 

ΔΕ28 

Χειριστών Μηχανημάτων Έργων 

1 (μία) 

ΔΕ 

Οδηγών 

1 (μία) 

ΔΕ30 

Υδραυλικός 

1 (μία) 

ΔΕ 

Προσωπικό Η/Υ (Πληροφορικής) 

1 (μία) 


Σύνολο 

14 (δέκα 
τέσσερις) 

ΚΑΤΗΓΟΡΙΑ ΥΠΟΧΡΕΩΤΙΚΗΣ ΕΚΠΑΙΔΕΥΣΗΣ 

Κλάδος 


Θέσεις 

ΥΕ2 

Επιστατών Καθαριότητας 

1 (μία) 

ΥΕ16 

Υδρονομέων/Καταμετρητών-Εργατώ 

2 (δύο) 


Σύνολο 

3 (τρεις) 


Άρθρο 11 

Α. Προσαρμόζονται οι κλάδοι που καλύπτουντις θέσεις 
των προϊσταμένων σύμφωνα με τις διατάξεις του Π.Δ 
50/5.3.2001. 

Β. Εδάφιο 3: Στο Τμήμα Οικονομικών Υπηρεσιών 
προΐσταται μόνιμος υπάλληλος του κλάδου ΠΕ Διοικητι¬ 
κός - Οικονομικός και ελλείψει αυτού του κλάδου ΔΕ Διοι¬ 
κητικών - Γ ραμματέων. 

Η απόφαση αυτή ισχύει από την δημοσίευσή της στην 
Εφημερίδα της Κυβερνήσεως. 

Με την απόφαση αυτή δεν προκαλείται δαπάνη σε βά¬ 
ρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ζάκυνθος, 31 Μαρτίου 2003 

Με εντολή Γενικής Γραμματέως Περιφέρειας 
Ο Γ ενικός Διευθυντής 
ΙΩΑΝΝΗΣ ΠΕΤΣΙΟΣ 

-*- 

Αριθ. 3090 (4) 

Ανασυγκρότηση του Περιφερειακού Γνωμοδοτικού Συμ¬ 
βουλίου Εγγειοβελτιωτικών Έργων της Δ/νσης Δημο¬ 
σίων Έργων Περιφέρειας Στερεός Ελλάδας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις: 

α) του Ν. 1558/85 (τεύχος 137Α) «Κυβέρνηση και Κυ¬ 
βερνητικά Όργανα», 

β) του άρθρου 4του Ν. 2026/1992 (Τεύχος 43Α) «Ρύθμι¬ 
ση θεμάτων οργάνωσης και προσωπικού της Δημόσιας 
Διοίκησης και άλλες διατάξεις» 

γ) των άρθρων 212 και 223 του ΠΔ 433/1977 «Περί ορ¬ 
γανισμού του Υπουργείου Γεωργίας» 

2. Την 393155/22.9.92 κοινή Απόφαση των Υπουργών 
Προεδρίας και Κυβερνήσεως, Γεωργίας και Οικονομικών 
(Τεύχος 579Β) «Περιορισμός συλλογικών οργάνων του 
Υπουργείου Γεωργίας». 

3. Τις διατάξεις του Ν. 2503/30.5.97 «Διοίκηση, οργά¬ 
νωση, στελέχωσητης Περιφέρειας, Ρύθμιση θεμάτων για 
την Τοπική αυτοδιοίκηση και άλλες διατάξεις». 

4. Το 10395/28.4.2001 έγγραφο του Υπουργείου Γεωρ¬ 


γίας/Γ ενική Διεύθυνση Εγγειοβελτιωτικών Έργων και Γε- 
ωργικών Διαρθρώσεων/Διεύθυνση Αξιοποίησης Εγγειο¬ 
βελτιωτικών Έργων και Μηχ. Εξοπλισμού / Τμήμα Α. 

5. Την 4568/6.8.2002 Απόφαση Περιφέρειας Στερεάς 
Ελλάδας. 

6. Τις Υπηρεσιακές αλλαγές που συνετελέσθησαν στην 
Περιφέρεια Στερεάς Ελλάδας και ειδικότερα την τοποθέ¬ 
τηση της κας Ρίζου Μαρίας Γεωπόνου στη θέση του Δ/ντη 
της Δ/νσης Γεωργικής Ανάπτυξης της Π.Σ.Ε. 

Και επειδή είναι αναγκαία η άμεση ανασυγκρότηση του 
Περιφερειακού Γνωμοδοτικού Συμβουλίου Εγγειοβελ¬ 
τιωτικών Έργων προκειμένου να γνωμοδοτήσει σε θέμα¬ 
τα αρμοδιότητας του, αποφασίζουμε: 

1. Ανασυγκροτούμε το Περιφερειακό Γνωμοδοτικό 
Συμβούλιο Εγγειοβελτιωτικών Έργων (Π.Γ.Σ.Ε.Ε.) της 
Δ/νσης Δημοσίων Έργων Περιφέρειας Στερεάς Ελλάδας, 
το οποίο θα γνωμοδοτεί για θέματα αρμοδιότητας του 
Τμήματος Εγγείων Βελτιώσεων από τα εξής μέλη: 

α. Την Ρίζου Μαρία Γεωπόνο Δ/ντρια της Δ/νσης Γεωρ- 
γικής Ανάπτυξης με αναπληρώτρια την κα Σταυροπού- 
λου-Ζήση Πηνελόπη Γεωπόνο με βαθμό Α’, υπάλληλο της 
ίδιας Διεύθυνσης. 

β. Την Ευγενία Οικονόμου, Δ/ντρια της Δ/νσης Δημο¬ 
σίων Έργων Περ. Στ. Ελλάδας, με αναπληρωτή τον Νικό¬ 
λαο Μαλακάτα του κλάδου ΠΕ Μηχανικών με βαθμό Α’, 
προϊστάμενο του τμήματος Ηλεκτρομηχανολογικών Έρ¬ 
γων της ΔΔΕ. 

γ. Την Δήμητρα Ράπτη, υπάλληλο του κλάδου ΠΕ Διοι¬ 
κητικού Δ/ντρια της Δ/νσης Σχεδιασμού και Ανάπτυξης με 
αναπληρωτή τον Αγγελάκη Μιλτιάδη υπάλληλο του κλά¬ 
δου ΠΕ Διοικητικού Οικονομικού με Α’ βαθμό της ίδια 
Δ/νσης. 

δ. ΤονΔημήτριο Πλέσσα, υπάλληλο του κλάδου Π Ε Μη¬ 
χανικών Διευθυντή της ΔΕΚΕ Περιφέρειας Στ. Ελλάδας 
με αναπληρωτή τον Αιμίλιο Ριζογιάννη του κλάδου ΠΕ 
Μηχανικών με βαθμό Α’ Προϊστάμενο του Τμήματος Με¬ 
λετών της ΔΕΚΕ. 

ε. Τον Αντώνιο Αντωνόπουλο, υπάλληλο του κλάδου ΠΕ 
Μηχανικών, με βαθμό Α’, προϊστάμενο του τμήματος Εγ¬ 
γείων Βελτιώσεων της Δ/νσης Δημοσίων Έργων Περιφέ¬ 
ρειας Στερεάς Ελλάδας, με αναπληρωτή τον κ. Δημήτριο 
Αγγελέτο , με Α’ βαθμό υπάλληλο του κλάδου Π Ε Μηχα¬ 
νικών, προϊστάμενο του τμήματος Υδραυλικών Έργων 
της ΔΔΕ. 

2. Ορίζουμε πρόεδρο από τα μέλη του Συμβουλίου, την 
κ. Οικονόμου Ευγενία υπάλληλο της Δ.Δ. Ε. με αναπλη- 
ρώτρια την Ράπτη Δήμητρα υπάλληλο της Δ/νσης Σχε- 
διασμού και Ανάπτυξης. 

3. Εισηγητή ορίζουμε τον Αντώνιο Αντωνόπουλο, Πολ. 
Μηχ. με βαθμό Α’ με αναπληρωτή τον κ. Δημήτριο Αγγε- 
λέτο , Πολ. Μηχ/κό με βαθμό Α’. 

4. Γραμματέατου συμβουλίου ορίζουμε την κα. Ανυφα¬ 
ντή Μαρία ΔΕ Διοικητικό με Α’ βαθμό της Δ/νσης Γεωργι- 
κής Ανάπτυξης με αναπληρώτρια την κα. Ανθούλα Ζάχα¬ 
ρη, Διοικητικό ΔΕ με Β’ βαθμό, υπάλληλο της ΔΔΕ Περι¬ 
φέρειας Στερεάς Ελλάδας. 

Η θητεία του συμβουλίου λήγει την 31.12.2003. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λαμία, 14 Μάίου 2003 

Ο Γενικός Γραμματέας Περιφέρειας 
ΓΙΑΝΝΗΣ Ν. ΔΗΜΟΥ 







9634 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 2146 

Τροποποίηση της 13919/91 Απόφασης του Νομάρχη Κυ¬ 
κλάδων (ΦΕΚ 1031/Β/1991). 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις: 

α)του άρθρου 5τουΝ. 1894/90 (Φ.Ε.Κ. 110/Α/90. 

β) του άρθρου 203του Π.Δ. 410/95 (Δ.Κ.Κ.) 

γ) τηςπαρ. 10 του άρθρου 6του Ν. 2503/97 

δ) των άρθρων 1 και 16 του Ν. 2539/97. 

2. Την 13919/1991 (ΦΕΚ 1031/Β/1991) απόφαση του Νο¬ 
μάρχη Κυκλάδων με την οποία συστήθηκε ίδιο νομικό 
πρόσωπο στην Κοινότητα Κουφονησίων Νομού Κυκλά¬ 
δων με την επωνυμία «Σχολική Επιτροπή Γυμνασίου με τά¬ 
ξεις Λυκείου Κουφονησίων». 

3. Την 11/2003 απόφαση του Κοινοτικού Συμβουλίου 
Κουφονησίων, αποφασίζουμε: 

Τροποποιούμε 13919/1991 (ΦΕΚ 1031/Β/1991) απόφα¬ 
ση του Νομάρχη Κυκλάδων ως εξής: 

Συνιστάται στην Κοινότητα Κουφονησίων νέο Νομικό 
πρόσωπο με την επωνυμία «Σχολική Επιτροπή Γ υμνασίου 
-Λυκείου καιΤΕΕ». 

Η σχολική επιτροπή διοικείται από διοικητικό συμβού¬ 
λιο την σύνθεση του οποίου προβλέπουν οι διατάξεις του 
άρθρου 5 Ν.1894/90 και του άρθρου 203 του Δ.Κ.Κ. 

Με την παρούσα απόφαση δεν προκαλείται δαπάνη σε 
βάρος της Κοινότητας Κουφονησίων για το τρέχον οικο¬ 
νομικό έτος. 

Κατά τα λοιπά ισχύει η 13919/1991 (ΦΕΚ 1031/Β/1991) 
απόφαση του Νομάρχη Κυκλάδων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ερμούπολη, 15 Μάίου 2003 
Η Γενική Γραμματέας Περιφέρειας κ.α.α. 

Η Γενική Διευθύντρια 
ΜΑΡΙΑ ΚΑΡΑΔΗΜΗΤΡΙΟΥ 


Αριθ. 3338 (6) 

Τροποποίηση της συστατικής πράξης της «Δημοτικής 
Επιχείρησης Προβολής και Ενημέρωσης Δήμου Άνω 
Σύρου» του Νομού Κυκλάδων. 

Η ΓΕΝΙΚΗ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΝΟΤΙΟΥ ΑΙΓΑΙΟΥ 

Έχοντας υπόψη: 

1. Τις διατάξεις: 

α) των άρθρων 277 έως 286 του Π.Δ. 410/95 «Δημοτικός 
και Κοινοτικός Κώδικας» (ΦΕΚ231/Α/95) 

β) του Ν. 2503/97 «Διοίκηση, οργάνωση, στελέχωσητης 
Περιφέρειας, ρύθμιση θεμάτων για την Τοπική Αυτοδιοί¬ 
κηση και άλλες διατάξεις» (ΦΕΚ 107/Α/97). 

2. Την 4157/30.1.89 απόφαση του Υπουργού Εσωτερι¬ 
κών «Σύσταση Δημοτικής Επιχείρησης Ραδιοφωνίας Δή¬ 
μου Άνω Σύρου» (ΦΕΚ 101/ΤΒ/14.2.89) όπως τροποποιή¬ 
θηκε από την 9402/19.8.1999 Απόφασή μας (ΦΕΚ 1746/ 
Β/1999). 

3. Την 35/2003 απόφαση του Δημοτικού Συμβουλίου 
Άνω Σύρου για την τροποποίηση της συστατικής πράξης 
της Δημοτικής Επιχείρησης Προβολής και Ενημέρωσης 
Δήμου Άνω Σύρου», αποφασίζουμε: 

Τροποποιούμε 9402/19.8.1999 απόφασή μας (Φ.Ε.Κ. 
1746/Β/1999) ως εξής: 

Η παράγραφος 3 τροποποιείται ως εξής: 

Η επιχείρηση διοικείται από επταμελές (7) διοικητικό 
συμβούλιο, του οποίου τα μέλη ορίζονται, μαζί με ανα¬ 
πληρωτές, από το δημοτικό συμβούλιο. Από τα μέλη του 
Διοικητικού Συμβουλίου, τρεις (3) είναι αιρετοί εκπρόσω¬ 
ποι του Δήμου Άνω Σύρου και ο ένας από αυτούς προέρ¬ 
χεται σπό την μειοψηφίας, ένας (1) είναι εκπρόσωπος Πο¬ 
λιτιστικού Συλλόγου του Δήμου Άνω Σύρου και άλλα τρία 
(3) μέλη είναι δημότες ή κάτοικοι του Δήμου Άνω Σύρου, 
που πρέπει να έχουν πείρα ή γνώσεις σχετικές με το αντι¬ 
κείμενο της Επιχείρησης. Όταν η επιχείρηση απασχολεί 
περισσότερους από είκοσι (20) εργαζόμενους, τότε συμ¬ 
μετέχει στο Διοικητικό Συμβούλιο ένας εκπρόσωπος 
τους, σε αντικατάσταση του ενός δημότη ή κατοίκου του 
Δήμου. 

Κατά τα λοιπά παραμένει ως έχει η 4157/30.1.89 από¬ 
φαση του Υπουργού Εσωτερικών «Σύσταση Δημοτικής 
Επιχείρησης Ραδιοφωνίας Δήμου Άνω Σύρου» (ΦΕΚ 
101 /ΤΒ/14.2.89) όπως τροποποιήθηκε από την 9402/ 
19.8.1999 Απόφασή μας (ΦΕΚ 1746/Β/1999). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ερμούπολη, 15 Μάίου 2003 

Η Γ ενική Γ ραμματέας Περιφέρειας κ.α.α. 

Η Γενική Διευθύντρια 
ΜΑΡΙΑ ΚΑΡΑΔΗΜΗΤΡΙΟΥ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




